Take Two (BTS-ის სიმღრა)

Take Two — სამხრეთკორეული ბოიბენდ BTS-ის სიმღერაა, რომელიც 2023 წლის 9 ივნისს ლეიბლ Big Hit Music-ის მიერ სინგლის სახით გამოიცა. მისი გამოშვება ჯგუფის დაარსების 10 წლისთავისადმი მიძღვნილი საიუბილეო ღონისძიებების ნაწილია. სიმღერის თანაავტორები ჯგუფის წევრები — RM და j-hope არიან, ხოლო პროდიუსერი — Suga.

წინაისტორია და გამოშვება
სიმღერის შესახებ განცხადება 2023 წლის 31 მაისს გაკეთდა. BTS-ის განმარტებით, ეს ნამუშევარი გამოხატავს მათ მადლიერებას საკუთარი ფანკლუბის — ARMY-ის მიმართ და ასახავს მათ „სურვილს, მუდამ მათთან ერთად იყვნენ“. სათაური — "Take Two" (მეორე დუბლი/მოქმედება) სიმბოლურად გამოხატავს ჯგუფის ცხოვრებაში „მეორე თავის“ დაწყებას.

სიმღერაში შვიდივე წევრის ვოკალი ისმის, მიუხედავად იმისა, რომ მისი გამოშვების მომენტში ჯინი და j-hope სავალდებულო სამხედრო სამსახურს გადიოდნენ. 13 ივნისს, ჯგუფის მეათე წლისთავის აღსანიშნავად, BTS-მა სიმღერის შესრულების სპეციალური ვიდეო გამოაქვეყნა.

კომერციული წარმატება
"Take Two"-ს დებიუტი Billboard Global 200-ის პირველ ადგილზე შედგა (9-დან 15 ივნისამდე პერიოდში 60.2 მილიონი სტრიმითა და 64,000 გაყიდული ჩამოტვირთვით). ამით BTS გახდა პირველი შემსრულებელი, რომლის ახალი სიმღერაც ყოველ წელს იკავებდა პირველ ადგილს Global 200-ში ჩარტის დაარსებიდან (2020 წლიდან) მოყოლებული.

სიმღერამ ასევე პირველი ადგილი დაიკავა Global Excl. U.S. ჩარტში (ჩარტი აშშ-ის ტერიტორიის გარეთ), სადაც 54.3 მილიონი სტრიმი და 48,000 ჩამოტვირთვა დააგროვა. სამხრეთ კორეის Circle Digital Chart-ში სიმღერა მე-14 ადგილზე დებიუტირდა, ხოლო Billboard Japan Hot 100-ში მე-6 პოზიცია დაიკავა.

სქოლიო
"BTS to release new single 'Take Two' to celebrate 10th anniversary"
"BTS Announce Another Hiatus-Era Single 'Take Two'"
"BTS Celebrates 10-Year Anniversary with the New Single "Take Two""
"BTS Celebrates 10th Anniversary With 'Take Two' Live Performance: Watch"
"BTS' 'Take Two' Soars In at No. 1 on Both Billboard Global Charts"
"BTS Chart History (Global 200)"
"BTS Chart History (World Digital Song Sales)"
"BTS Chart History (Hot 100)"
კატეგორია:2023 კატეგორია:მუსიკა კატეგორია: კორეელი მომღერლები კატეგორია:პოპი